Lav et referat af nedenstående tekst:

Tekst:
Håndboldklubben Randers HK har fundet en afløser for Chana Masson, der har valgt at fortsætte karrieren i Viborg HK. En uge efter nyheden om et farvel til Masson, kan Randers torsdag meddele, at man til sommer siger goddag til den serbiskfødte målvogter Ana Voicic, som randrusianerne henter i Aalborg DH. - Vi er utrolig glade for, at det er lykkes os at finde en rutineret målvogter, som vi ved kan stå på mål på et højt niveau. - Jeg hentede tidligere Ana Voicic til Aalborg, så jeg har gode erfaringer med hende - både som spiller og som menneske, siger Randers-træner Jan Leslie i en pressemeddelelse. Ana Voicic er for nylig blevet mor, men hun er tilbage i Aalborg DH-målet. Nu ser hun frem til at skifte til Randers, hvor hun forventer at spille med om DM-guldet. - Det bliver utroligt spændende med nye udfordringer i Randers HK. - Jeg er ikke i tvivl om, at Randers HK også næste år er i toppen af ligaen, så derfor havde jeg ingen betænkeligheder, da min agent kontaktede mig med mulighederne i Randers HK, siger Ana Voicic. Ana Voicic har spillet for Aalborg DH i seks sæsoner.

Referat:
Målvogteren Ana Voicic skifter Aalborg DH ud med Randers HK forud for næste sæson.